Terveydenhuollon tietoihin merkitään aina joko diagnoosi tai käyntisyy. Diagnoosi on lääkärin kirjaama lääketieteellisesti määritelty terveysongelma tai terveyspalvelujen käytön syy.  Jos lääkärin määrittämää diagnoosia ei ole käytettävissä, muut työntekijät voivat käyttää erillistä käyntisyyluokitusta. Terveydenhuollossa järjestetään esimerkiksi lisä- ja täydennyskoulutettujen hoitajien ja muiden terveydenhuollon ammattihenkilöiden vastaanottoja, joihin voi ottaa yhteyttä suoraan neuvonnan tai ohjauksen saamiseksi elämäntilanteisiin liittyvissä kriiseissä, psyykkisen kuormituksen tilanteissa tai tuen saamiseksi mielenterveyden oireiden tai mielenterveyteen liittyvän toimintakyvyn alenemisen vuoksi. Työntekijä merkitsee silloin potilasrekisteriin käynnistä käyntisyyn, mutta ei diagnoosia.